pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการปกครอง ชี้แจงกรณีคนตาบอดไม่มีบัตรประชาชนทำให้ไม่สามารถเข้ารักษาโควิด-19 ได้ฟรี
วันศุกร์ที่ 4 มิถุนายน 2564
กรมการปกครอง ชี้แจงกรณีคนตาบอดไม่มีบัตรประชาชนทําให้ไม่สามารถเข้ารักษาโควิด-19 ได้ฟรี
กรมการปกครอง ลงพื้นที่เร่งตรวจสอบกรณีคนตาบอดจํานวนหนึ่งที่ไม่มีบัตรประจําตัวประชาชน ทําให้หน่วยงานรัฐไม่รับคนตาบอดไปตรวจหาเชื้อโควิดและรับไปรักษา โดยนายกสมาคมคนตาบอดไทยจะรวบรวบข้อมูลคนตาบอดที่ประสบปัญหาการเข้ารักษาโรคโควิด-19 เพื่อแจ้ง ปค.ต่อไป
เมื่อวันที่ 2 มิถุนายน 2564 นายสมยศ พุ่มน้อย รองอธิบดีฝ่ายการทะเบียนและเทคโนโลยีสารสนเทศ กรมการปกครอง ชี้แจงกรณีนายพัฒน์ธนชัยฯ นายกสมาคมคนตาบอดไทย เรียกร้องให้รัฐเร่งช่วยเหลือคนตาบอดจํานวนหนึ่งที่ไม่มีบัตรประจําตัวประชาชน ทําให้หน่วยงานรัฐไม่รับคนตาบอดไปตรวจหาเชื้อโควิดและรับไปรักษา ซึ่งสมาคมฯ ได้ตรวจพบ 1 รายติดเชื้อโควิด และต้องพาไปรักษาที่ รพ.เอกชนที่มีค่าใช้จ่ายสูง ส่วนอีก 1 รายส่งไปตรวจหาเชื้อ ถ้าผลตรวจออกมาพบว่าติดเชื้อ ต้องส่งตัวไปรักษาเช่นเดียวกัน จึงขอให้รัฐเข้ามาช่วยเหลือคนตาบอดที่ไม่มีบัตรประจําตัวประชาขนให้ได้มีสิทธิ์เข้ารับการรักษาโควิด-19 ด้วยนั้น
นายสมยศ พุ่มน้อย รองอธิบดีฝ่ายการทะเบียนและเทคโนโลยีสารสนเทศ กล่าวว่า การขอมีบัตรประจําตัวประชาชน ต้องเป็นบุคคลสัญชาติไทยอายุตั้งแต่ 7 ปีบริบูรณ์ แต่ไม่เกิน 70 ปีบริบูรณ์ และมีชื่อในทะเบียนบ้าน บุคคลอายุเกิน 70 ปี และบุคคลที่ได้รับยกเว้นตามกฎหมาย เช่น บุคคลพิการ จะขอมีบัตรก็ได้ ทั้งนี้มีผู้พิการที่ขึ้นทะเบียนคนพิการกับกรมส่งเสริมและพัฒนาคุณภาพชีวิตคนพิการ จํานวน 1,985,002 คน มีบัตรประจําตัวประชาชนแล้ว จํานวน 1,964,340 คน
ศูนย์ประสานงานเพื่อสนับสนุนการแก้ไขปัญหาคนไทยที่มีปัญหาสถานะทางทะเบียน ได้ตรวจสอบข้อเท็จจริงดังกล่าว เพื่อเร่งรัดให้ความช่วยเหลือโดยเร็ว เนื่องจากบุคคลดังกล่าวเป็นกลุ่มคนเปราะบาง (ผู้พิการทางสายตา) โดยมีแนวทางการดําเนินการ ดังนี้
1. กรณีที่ตรวจสอบแล้วพบว่า เป็นบุคคลที่ยังไม่มีรายการในทะเบียนบ้าน (ท.ร. 14) ให้ดําเนินการแก้ไขปัญหาในเชิงรุก ด้วยการให้นายทะเบียนเดินทางไปรับคําร้องในพื้นที่ ตรวจสอบพยานหลักฐานและสอบสวนพยานบุคคลที่เกี่ยวข้อง เพื่อเพิ่มชื่อและรายการบุคคลเข้าในทะเบียนบ้าน กรณีที่ปรากฏข้อเท็จจริงว่าเป็นบุคคลสัญชาติไทย
2. กรณีที่ดําเนินการแก้ไขปัญหาตามข้อ 1 แล้ว หรือบุคคลดังกล่าวเป็นผู้ที่มีชื่ออยู่ในทะเบียนบ้านอยู่แล้ว ให้นายทะเบียนตรวจสอบข้อมูลและหลักฐานที่เกี่ยวข้อง และประสานให้หน่วยบริการเคลื่อนที่ (mobile Unite) ออกไปให้บริการจัดทําบัตรประจําตัวประชาชนในพื้นที่กรณีเร่งด่วน โดยไม่เสียค่าใช้จ่าย
3. การติดตามให้ความช่วยเหลือ ปค. (ศูนย์ประสานงานฯ) ได้ติดต่อกับนายพัฒน์ธนชัย สระกวี นายกสมาคมประชาคมคนตาบอดไทย เมื่อวันที่ 2 มิถุนายน 2564 เวลา 11.30 น. และเวลา 13.00 น. นายพัฒน์ธนชัยฯ แจ้งว่า ไม่มีข้อมูลของบุคคลที่ประสบปัญหาดังกล่าว ทราบเพียงแต่ว่าเป็นบุคคลที่ไม่เคยแจ้งการเกิด และไม่มีชื่อในทะเบียนบ้าน ส่วนข้อมูลอื่นๆ อาทิ ชื่อตัว-ชื่อสกุล ภูมิลําเนาที่อยู่อาศัย สถานะของครอบครัว ฯลฯ อยู่ระหว่างรวบรวมข้อมูลและจะแจ้งให้ ปค. ทราบ
ทั้งนี้ ปค. (ศูนย์ประสานงานฯ) จะได้ติดตามเรื่องและให้ความช่วยเหลือบุคคลที่มีปัญหาสถานะบุคคลดังกล่าวเป็นการเร่งด่วนต่อไป
รัฐบาลไทย-ข่าวทำเนียบรัฐบาล-“วราวุธ” ส่งมอบแนวไม้ไผ่กันคลื่นให้ชาวเพชรบุรี  หวังแก้ปัญหาการกัดเซาะชายฝั่ง และใช้ประโยชน์ในอนาคตอย่างยั่งยืน
วันศุกร์ที่ 4 มิถุนายน 2564
“วราวุธ” ส่งมอบแนวไม้ไผ่กันคลื่นให้ชาวเพชรบุรี  หวังแก้ปัญหาการกัดเซาะชายฝั่ง และใช้ประโยชน์ในอนาคตอย่างยั่งยืน
“วราวุธ” ส่งมอบแนวไม้ไผ่กันคลื่นให้ชาวเพชรบุรี  หวังแก้ปัญหาการกัดเซาะชายฝั่ง และใช้ประโยชน์ในอนาคตอย่างยั่งยืน
“วราวุธ” ส่งมอบแนวไม้ไผ่กันคลื่นให้ชาวเพชรบุรี หวังแก้ปัญหาการกัดเซาะชายฝั่ง และใช้ประโยชน์ในอนาคตอย่างยั่งยืน
วันนี้ (3 มิถุนายน 2564) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานในพิธีส่งมอบโครงการปักไม้ไผ่ชะลอคลื่น จังหวัดเพชรบุรี ส่งมอบโมเดลจําลองโครงการ และโมเดลทุ่นดักขยะให้กับตัวแทนชุมชนในพื้นที่ พร้อมร่วมปลูกป่าชายเลน (ต้นแสมและโกงกาง) บริเวณหลังแนวปักไม้ไผ่ชะลอคลื่น โดยมี ดร.ยุทธพล อังกินันทน์ ที่ปรึกษา รมว.ทส. นายธเนศพล ธนบุณยวัฒน์ เลขา รมว.ทส. นายจตุพร บุรุษพัฒน์ ปลัด ทส. และคณะผู้บริหาร ทส. เข้าร่วม ณ บริเวณตลาดกลางท่าเทียบเรือบางแก้ว จังหวัดเพชรบุรี
นายวราวุธ ศิลปอาชา ได้กล่าวย้ําถึงแนวทางการแก้ไขปัญหาการกัดเซาะชายฝั่งที่ยังคงพบเห็นได้ในหลายพื้นที่ ว่าต้องรักษาสมดุลธรรมชาติและป้องกันผลกระทบต่อประชาชนได้อย่างยั่งยืน ซึ่งทุกโครงการ และมาตรการต่างๆ จะต้องผ่านความเห็นชอบของพี่น้องประชาชนในพื้นที่ก่อน การแก้ไขปัญหาจะใช้ความคิด และความร่วมมือของพี่น้องชาวจังหวัดเพชรบุรีเป็นสําคัญ โดยได้กําหนดแนวทางการแก้ไขปัญหาออกเป็น 3 มาตรการ คือ มาตรการขาว เขียว และเทา 4 แนวทาง คือ แนวทางการปรับสมดุลชายฝั่ง แนวทางการฟื้นฟูเสถียรภาพชายฝั่ง แนวทางการป้องกันปัญหาการกัดเซาะชายฝั่ง และแนวทางการแก้ไขปัญหาการกัดเซาะชายฝั่ง ซึ่งจะมีแนวทางที่ชัดเจนว่าหาดไหนใช้แนวทางใดในการแก้ปัญหา จะได้ไม่มีการแก้ไขปัญหาซ้ําซ้อนกันระหว่างหน่วยงานดังเช่นในอดีต
ในภาพรวมของประเทศยังคงเหลือพื้นที่ประสบปัญหาการกัดเซาะชายฝั่งอีกถึง 87 กิโลเมตร จากความยาวชายฝั่งทั้งสิ้น 3,151 กิโลเมตร ซึ่งในวันนี้ ได้ส่งมอบ แนวปักไม้ไผ่ชะลอคลื่นที่กรมทรัพยากรทางทะเลและชายฝั่งได้ดําเนินการก่อสร้างแล้วเสร็จเมื่อปี 2564 ระยะทางปักกว่า 4,310 เมตร ในพื้นที่ตําบลปากทะเล 2,770 เมตร และตําบลบางแก้ว 1,540 เมตร ให้กับจังหวัดเพชรบุรี ได้ดูแลร่วมกับพี่น้องประชาชนในพื้นที่ ซึ่งประโยชน์จากแนวปักไม้ไผ่ดังกล่าว นอกจาก จะช่วยแก้ไขปัญหาการกัดเซาะชายฝั่งในพื้นที่หาดโคลนแล้ว ยังมีส่วนช่วยเร่งการตกตะกอนและเพิ่มพื้นที่หาดเลนหลังแนวไม้ไผ่ อันจะส่งผลให้พื้นที่ป่าชายเลนเพิ่มขึ้นอีกด้วย และหลังจากนี้ จะต้องมีการหารือเพื่อแก้ไขปัญหาการกัดเซาะชายฝั่งในพื้นที่จังหวัดเพชรบุรี ที่ยังคงเหลืออยู่อีกประมาณ 7.69 กิโลเมตร ต่อไป
ทั้งนี้ ได้กล่าวทิ้งท้ายถึงพี่น้องประชาชน จังหวัดเพชรบุรีว่า “ปัญหาการกัดเซาะชายฝั่งเกิดได้ทั้งจากธรรมชาติและกิจกรรมมนุษย์ การแก้ไขปัญหา ไม่ใช่การทําอย่างฝืนธรรมชาติ แต่ต้องกลมกลืนกับธรรมชาติและแก้ไขปัญหาได้อย่างยั่งยืน การปักแนวไม้ไผ่ ชะลอคลื่น คือ การใช้วัสดุธรรมชาติมาประยุกต์ใช้ ซึ่งง่ายต่อการจัดการและดูแล รักษาสมดุลธรรมชาติ และยังเกิดประโยชน์แก่ประชาชนได้อย่างยั่งยืน”
รัฐบาลไทย-ข่าวทำเนียบรัฐบาล-งานทะเบียนราษฎรดิจิทัล ผ่านแอปพลิเคชันบนมือถือ
วันศุกร์ที่ 4 มิถุนายน 2564
งานทะเบียนราษฎรดิจิทัล ผ่านแอปพลิเคชันบนมือถือ
วันอาทิตย์ที่ 18 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการร่างกฎกระทรวงกําหนดการปฏิบัติงานการทะเบียนราษฎรด้วยระบบดิจิทัลและค่าธรรมเนียม พ.ศ. ... เพื่ออํานวยความสะดวกแก่ประชาชนตามวิถีปกติใหม่ โดยให้สามารถขอรับบริการงานทะเบียนราษฎรได้ง่ายๆ ผ่านแอปพลิเคชันบนโทรศัพท์แบบสมาร์ทโฟน ในระยะแรกจะให้บริการ 3 ประเภทได้แก่ การตรวจสอบข้อมูลส่วนบุคคลผ่านระบบฐานข้อมูลประชาชนและบริการภาครัฐ การจองคิวขอรับบริการงานทะเบียนล่วงหน้า และการแจ้งย้ายที่อยู่ปลายทาง โดยยกเว้นค่าธรรมเนียมเป็นเวลา 1 ปี สําหรับผู้ที่ต้องการใช้บริการผ่านแอปพลิเคชัน สามารถดาวน์โหลดและลงทะเบียนยืนยันตัวตน พร้อมรับรหัสเข้าใช้งาน ได้ที่สํานักงานทะเบียนอําเภอ หรือท้องถิ่น ทั่วประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัด สธ. ยันจัดส่งวัคซีนโควิดให้ทุกจังหวัดต่อเนื่อง พร้อมฉีด 7 มิ.ย. ไม่มีเลื่อนนัด
วันศุกร์ที่ 4 มิถุนายน 2564
ปลัด สธ. ยันจัดส่งวัคซีนโควิดให้ทุกจังหวัดต่อเนื่อง พร้อมฉีด 7 มิ.ย. ไม่มีเลื่อนนัด
ปลัดกระทรวงสาธารณสุขเผยทยอยจัดส่งวัคซีนโควิด 19 ให้ทุกจังหวัดทั่วประเทศต่อเนื่อง ตามการส่งมอบของผู้ผลิต ล่าสุดส่งวัคซีนแอสตร้าเซนเนก้า 1.8 ล้านโดส เพิ่มเติมจากล็อต 2.4 แสนโดส และมีของซิโนแวค 3 ล้านโดส จัดส่งวัคซีนฉีดประชาชนต่อเนื่อง
ปลัดกระทรวงสาธารณสุขเผยทยอยจัดส่งวัคซีนโควิด19 ให้ทุกจังหวัดทั่วประเทศต่อเนื่อง ตามการส่งมอบของผู้ผลิต ล่าสุดส่งวัคซีนแอสตร้าเซนเนก้า 1.8 ล้านโดส เพิ่มเติมจากล็อต 2.4 แสนโดส และมีของซิโนแวค 3 ล้านโดส จัดส่งวัคซีนฉีดประชาชนต่อเนื่อง เริ่มฉีดพร้อมกันจํานวนมาก 7 มิ.ย.นี้ ไม่มีการเลื่อนนัด
บ่ายวันนี้ (4 มิถุนายน 2564) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์ธงชัย กีรติหัตยากร รองปลัดกระทรวงสาธารณสุข และนายแพทย์โอภาส การย์กวินพงศ์ อธิบดีกรมควบคุมโรค ประชุมทางไกลนายแพทย์สาธารณสุขจังหวัด และผู้อํานวยการโรงพยาบาลศูนย์/ โรงพยาบาลทั่วไปทุกจังหวัด เรื่องการกระจายวัคซีนโควิด 19
นายแพทย์เกียรติภูมิกล่าวว่า วันนี้ได้ประชุมสื่อสารทําความเข้าใจกับทุกจังหวัดถึงแนวทางการจัดส่งวัคซีนโควิด19 ซึ่งก่อนหน้านี้ได้ส่งวัคซีนแอสตร้าเซนเนก้าล็อต 2.4 แสนโดสไปจังหวัดต่างๆ เฉลี่ย 3,600 โดส และมีบางจังหวัดเข้าใจว่าเป็นวัคซีนที่จะได้รับตลอดเดือนมิถุนายน ซึ่งความจริงเป็นการส่งออกไปล่วงหน้า เพราะจะมีการทยอยจัดส่งวัคซีนแอสตร้าเซนเนก้าล็อตที่ผลิตในประเทศไทย1.8 ล้านโดส ไปเพิ่มเติมให้ทุกจังหวัดในช่วงบ่ายวันนี้วัคซีนของแอสตร้าเซนเนก้าที่ผลิตในประเทศจะทยอยส่งมอบให้กระทรวงสาธารณสุขเป็นล็อตๆ ตามข้อตกลงกับบริษัทผู้ผลิต ตลอดเดือนมิถุนายนจะมีแอสตร้าเซนเนก้าประมาณ4-5 ล้านโดส และมีซิโนแวคอีกประมาณ 3 ล้านโดสดังนั้น ทุกจังหวัดจะได้รับวัคซีนโควิด ทั้งแอสตร้าเซนเนก้าและซิโนแวค เพื่อฉีดให้แก่ประชาชนเริ่มฉีดในวันที่ 7 มิถุนายนนี้จํานวนมากพร้อมกันทั่วประเทศ ไม่มีการเลื่อนนัดฉีดแต่อย่างใด
“ขอให้คณะกรรมการโรคติดต่อจังหวัด ตั้งคณะอนุกรรมการบริหารจัดการวัคซีนโควิด19 ระดับจังหวัด บูรณาการร่วมมือกับหน่วยงานที่เกี่ยวข้อง เช่น กระทรวงศึกษาธิการ กระทรวงคมนาคม เป็นต้น เพื่อฉีดให้กับกลุ่มเป้าหมายตามที่กําหนดต่อไป” นายแพทย์เกียรติภูมิกล่าว
********************************* 4 มิถุนายน 2564
รัฐบาลไทย-ข่าวทำเนียบรัฐบาล-ตรึงราคา LPG อีก 3 เดือน ลดค่าครองชีพประชาชน
วันศุกร์ที่ 4 มิถุนายน 2564
ตรึงราคา LPG อีก 3 เดือน ลดค่าครองชีพประชาชน
วันเสาร์ที่ 17 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
คณะกรรมการบริหารนโยบายพลังงาน มีมติเห็นชอบตรึงราคาขายปลีกก๊าซปิโตรเลียมเหลว LPG ภาคครัวเรือน ออกไปอีก 3 เดือน โดยให้มีผลตั้งแต่วันที่ 1 เม.ย. - 30 มิ.ย. 64 โดยตรึงราคาขายส่งหน้าโรงกลั่น ซึ่งไม่รวมภาษีมูลค่าเพิ่มอยู่ที่ 14.37 บาท/กิโลกรัม เพื่อให้มีราคาขายปลีก LPG อยู่ที่ประมาณ 318 บาท/ถัง 15 กิโลกรัม เพื่อช่วยบรรเทาภาระค่าครองชีพให้แก่ประชาชน โดยเฉพาะในช่วงที่ประชาชนต้องกักตัว หรือ ทํางานจากที่บ้าน ประกอบกับราคา LPG ในตลาดโลก มีแนวโน้มปรับตัวลดลงในช่วงนี้ เนื่องจากเริ่มเข้าสู่ช่วงฤดูร้อนและมีความต้องการใช้ก๊าซโพรเพนซึ่งเป็นสารประกอบในก๊าซปิโตรเลียมเหลวลดลงด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิดรับฟังความเห็นปรับปรุงสิทธิกองทุนชราภาพเพื่อผู้ประกันตน
วันศุกร์ที่ 4 มิถุนายน 2564
เปิดรับฟังความเห็นปรับปรุงสิทธิกองทุนชราภาพเพื่อผู้ประกันตน
วันจันทร์ที่ 19 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดช่องทางรับฟังความคิดเห็นจากนายจ้าง ผู้ประกันตน และประชาชน เพื่อแก้ไขกฎหมายที่เกี่ยวข้องกับสิทธิประโยชน์ทดแทนกรณีชราภาพ ตาม พ.ร.บ. ประกันสังคม พ.ศ. 2533 ให้สอดคล้องกับสภาพเศรษฐกิจและสังคมในปัจจุบัน เช่น การเลือกรับประโยชน์ทดแทนบําเหน็จชราภาพหรือบํานาญชราภาพ การคืนเงินสมทบกรณีชราภาพบางส่วนเมื่อผู้ประกันตนออกจากงาน หรือการนําเงินสมทบกรณีชราภาพบางส่วน ไปใช้เป็นหลักประกันเงินกู้กับธนาคาร หรือสถาบันการเงิน เป็นต้น โดยนายจ้างหรือผู้ประกันตนที่สนใจ สามารถแสดงความคิดเห็นได้ที่เว็บไซต์ของสํานักงานประกันสังคม www.sso.go.th หรือ แสดงความคิดเห็นผ่าน QR code ที่สํานักงานประกันสังคมทุกแห่งทั่วประเทศ ตั้งแต่บัดนี้ - 30 เม.ย. 64
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.ประเดิมฉีดวัคซีนแอสตร้าเซนเนก้าล็อตที่ผลิตในประเทศไทยเข็มแรก
วันศุกร์ที่ 4 มิถุนายน 2564
สธ.ประเดิมฉีดวัคซีนแอสตร้าเซนเนก้าล็อตที่ผลิตในประเทศไทยเข็มแรก
กระทรวงสาธารณสุขประเดิมฉีดวัคซีนแอสตร้าเซนเนก้าล็อตที่ผลิตในประเทศไทยเข็มแรกให้กับหญิงอายุ 69 ปี ที่ลงทะเบียนเบียนฉีดวัคซีนล่วงหน้าที่สํานักงานปลัดกระทรวงสาธารณสุข ส่วน ดร.แดเนียล ผู้แทนองค์การอนามัยโลกประจําประเทศไทย เข้ารับการฉีด
กระทรวงสาธารณสุขประเดิมฉีดวัคซีนแอสตร้าเซนเนก้าล็อตที่ผลิตในประเทศไทยเข็มแรกให้กับหญิงอายุ 69 ปี ที่ลงทะเบียนเบียนฉีดวัคซีนล่วงหน้าที่สํานักงานปลัดกระทรวงสาธารณสุข ส่วน ดร.แดเนียล ผู้แทนองค์การอนามัยโลกประจําประเทศไทย เข้ารับการฉีดเพื่อสร้างความมั่นใจวัคซีนแอสตร้าเซนเนก้าที่ผลิตในประเทศไทยมีมาตรฐานเทียบเท่าวัคซีนที่ผลิตในประเทศอื่น
วันนี้ (4 มิถุนายน 2564) ที่สํานักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข และผู้บริหารกระทรวงสาธารณสุข ตรวจเยี่ยมการฉีดวัคซีนโควิด 19 ที่โถงอาคารสํานักงานปลัดกระทรวงสาธารณสุขโดยนายอนุทินให้สัมภาษณ์ว่า วันนี้กระทรวงสาธารณสุข ได้นําวัคซีนแอสตร้าเซนเนก้าที่ผลิตในประเทศไทยล็อตแรกที่ได้รับการส่งมอบอย่างเป็นทางการเมื่อเช้านี้ ฉีดให้กับเจ้าหน้าที่กระทรวงสาธารณสุข บุคลากรสาธารณสุขประชาชนที่ลงทะเบียนล่วงหน้าผ่านระบบon site ที่กระทรวงสาธารณสุข โดยวัคซีนเข็มแรกได้ฉีดให้กับนางจุไรรัตน์ เรวงค์อายุ 69 ปี รวมทั้งดร.แดเนียล เคอร์เทสซ์ ผู้แทนองค์การอนามัยโลกประจําประเทศไทยได้เข้ารับการฉีดวัคซีนโควิด 19ของแอสตร้าเซนเนก้าล็อตดังกล่าวด้วย โดยนายแพทย์เกียรติภูมิ วงศ์รจิต ปลัดกระทรวงสาธารณสุข เป็นผู้ฉีดให้ เพื่อเป็นการสร้างความมั่นใจว่าวัคซีนแอสตร้าเซนเนก้าที่ผลิตในประเทศไทยมีมาตรฐานเดียวกับวัคซีนที่ผลิตในประเทศอื่นของบริษัทแอสตร้าเซนเนก้า
นายอนุทินกล่าวต่อว่า สําหรับแผนการกระจายวัคซีนเป็นไปตามแผนที่ ศบค.กําหนด โดยกระจายไปทุกจังหวัด ตามจํานวนประชากรและสถานการณ์การระบาด ซึ่งกระทรวงสาธารณสุขจะทยอยส่งให้ทุกสัปดาห์หรือทุกครั้งที่มีการส่งมอบ ไม่มีการเก็บไว้ วัคซีนแอสตร้าเซนเนก้าที่รับมาในช่วงวันที่ 1 มิถุนายน ได้กระจายไปทุกจังหวัดแล้ว ส่วนวัคซีนแอสตร้าเซนเนก้าที่ได้รับในวันนี้ 1.8 ล้านโดสได้ส่งออกไปจังหวัดต่าง ๆ แล้วในช่วงบ่าย และทยอยส่งอย่างต่อเนื่อง นอกจากนี้ จะได้รับวัคซีนของซิโนแวคในวันที่ 5 มิถุนายน จํานวน 5 แสนโดส และในวันที่ 10 มิถุนายนจะได้รับอีก 1 ล้านโดส กระจายออกไปให้จังหวัดทันที
********************************* 4 มิถุนายน 2564
รัฐบาลไทย-ข่าวทำเนียบรัฐบาล-ดีอีเอส เร่งแก้ปัญหาข่าวปลอม นำกลไก IA/IR chat หนุนทุกกระทรวง-ส่วนราชการที่เกี่ยวข้อง ตอบชี้แจงภายใน 24 ชั่วโมง
วันศุกร์ที่ 4 มิถุนายน 2564
ดีอีเอส เร่งแก้ปัญหาข่าวปลอม นํากลไก IA/IR chat หนุนทุกกระทรวง-ส่วนราชการที่เกี่ยวข้อง ตอบชี้แจงภายใน 24 ชั่วโมง
ดีอีเอส เร่งแก้ปัญหาข่าวปลอม นํากลไก IA/IR chat หนุนทุกกระทรวง-ส่วนราชการที่เกี่ยวข้อง ตอบชี้แจงภายใน 24 ชั่วโมง
เมื่อวันที่4มิถุนายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ครั้งที่2/2564 ณห้องประชุมMDES 1ชั้น9สํานักงานปลัดกระทรวงดิจิทัลเพื่อเศรษฐกิจและสังคมโดยที่ประชุมร่วมพิจารณาวาระสําคัญถึงแนวทางการจัดทําร่างระเบียบสํานักนายกรัฐมนตรีเรื่องการป้องกันและปราบปรามและแก้ไขปัญหาการเผยแพร่ข้อมูลเท็จทางสื่อออนไลน์ซึ่งที่ประชุมนําเสนอแนวทางการเพิ่มประสิทธิภาพในการดําเนินงานในการแก้ไขปัญหาการเผยแพร่ข้อมูลเท็จฯต่อคณะกรรมการอาทิการเพิ่มประสิทธิภาพการแก้ไขปัญหาข่าวปลอมได้แก่การแต่งตั้งโฆษกกระทรวง/ส่วนราชการ ร่วมเป็นคณะกรรมการประสานงานและแก้ไขปัญหาข่าวปลอมให้ทุกกระทรวงฯจัดตั้งศูนย์ต่อต้านข่าวปลอมและแต่ละกระทรวงขึ้นโดยด่วนและให้กระทรวงดิจิทัลฯประสานงานกับกรมประชาสัมพันธ์และสํานักงานปลัดสํานักนายกรัฐมนตรีในการนําข่าวปลอมลงในกลไกIA/IR chatที่มีอยู่เพื่อให้กระทรวงและส่วนราชการที่เกี่ยวข้องตอบชี้แจงภายใน24ชั่วโมง รวมทั้งพิจารณาประเด็นการเพิ่มประสิทธิภาพในการบังคับใช้กฎหมาย
************
รัฐบาลไทย-ข่าวทำเนียบรัฐบาล-ขยายเวลาแรงงานต่างด้าว ตรวจโควิด-19 ทำทะเบียนประวัติ
วันศุกร์ที่ 4 มิถุนายน 2564
ขยายเวลาแรงงานต่างด้าว ตรวจโควิด-19 ทําทะเบียนประวัติ
วันอังคารที่ 20 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
แม้ทั่วโลกกําลังเผชิญสถานการณ์โรคโควิด-19 แพร่ระบาด แต่อุตสาหกรรมการผลิตเครื่องอุปโภคบริโภคและกิจการ SME ในไทย ยังคงต้องเดินหน้าต่อไป รัฐบาลจึงผ่อนผันให้คนต่างด้าวสัญชาติ กัมพูชา ลาว และเมียนมา สามารถทํางานในประเทศต่อไปได้เป็นกรณีพิเศษ โดยกําหนดเงื่อนไขว่าจะต้องผ่านการตรวจคัดกรองโรคโควิด-19 จัดเก็บอัตลักษณ์บุคคลและทําทะเบียนประวัติพร้อมใบอนุญาตทํางาน ซึ่งได้ขยายเวลาออกไปจนถึงวันที่ 16 มิ.ย.64 ส่วนการจัดทําทะเบียนประวัติคนซึ่งไม่มีสัญชาติไทยที่มีใบอนุญาตทํางานอยู่ด้านหลังบัตร จะต้องดําเนินการให้แล้วเสร็จภายใน 31 มี.ค.65 ทั้งนี้ เพื่อป้องกันและควบคุมโรค ควบคู่ไปกับการดูแลเศรษฐกิจของประเทศโดยรวม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรอบแผนพัฒนาชาติ ฉบับที่ 13 มุ่งพลิกโฉมประเทศไทย
วันศุกร์ที่ 4 มิถุนายน 2564
กรอบแผนพัฒนาชาติ ฉบับที่ 13 มุ่งพลิกโฉมประเทศไทย
วันศุกร์ที่ 16 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบกรอบแผนพัฒนาเศรษฐกิจและสังคมแห่งชาติ ฉบับที่ 13 ปี 2566 - 2570 เพื่อพัฒนาประเทศให้เป็นไปตามยุทธศาสตร์ชาติ มุ่งพลิกโฉมประเทศไทย ให้เท่าทันและสอดคล้องกับการเปลี่ยนแปลงของโลก ภายใต้แนวคิด “เศรษฐกิจสร้างคุณค่า สังคมเดินหน้าอย่างยั่งยืน” โดยมีองค์ประกอบ 4 ด้าน คือ เศรษฐกิจมูลค่าสูงที่เป็นมิตรต่อสิ่งแวดล้อม สังคมแห่งโอกาสและความเสมอภาค วิถีชีวิตที่ยั่งยืน และปัจจัยสนับสนุนไปสู่เป้าหมายที่วางไว้ ขณะนี้อยู่ระหว่างรับฟังความคิดเห็นจากประชาชนทุกภาคส่วน และเมื่อผ่านการระดมความคิดเห็นแล้ว จะเสนอแผนดังกล่าวต่อคณะรัฐมนตรีเพื่อให้ความเห็นชอบและรายงานต่อรัฐสภาต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. จับมือ ETDA และ Shopee Thailand รุกตลาดออนไลน์ขายสินค้า “ทอฝัน By พม.” จากฝีมือกลุ่มสตรี ครอบครัว และคนพิการ
วันศุกร์ที่ 4 มิถุนายน 2564
พม. จับมือ ETDA และ Shopee Thailand รุกตลาดออนไลน์ขายสินค้า “ทอฝัน By พม.” จากฝีมือกลุ่มสตรี ครอบครัว และคนพิการ
พม. จับมือ ETDA และ Shopee Thailand รุกตลาดออนไลน์ขายสินค้า “ทอฝัน By พม.” จากฝีมือกลุ่มสตรี ครอบครัว และคนพิการ
วันนี้ (4 มิ.ย. 64) เวลา 10.00 น. ณ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานงานแถลงข่าวออนไลน์ โครงการประชาสัมพันธ์ “ผลิตภัณฑ์ออนไลน์ของกลุ่มอาชีพในยุคดิจิทัล” โดยมี นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ นางจินตนา จันทร์บํารุง อธิบดีกรมกิจการสตรีและสถาบันครอบครัว นายมีธรรม ณ ระนอง รองผู้อํานวยการสํานักงานพัฒนาธุรกรรมทางอิเล็กทรอนิกส์ (ETDA) กระทรวงดิจิทัลเพื่อเศรษฐกิจและสังคม และ นางสาวสกาวเดือน วงศ์ตระกูล Senior, Government Relations Shopee Thailand (บริษัท ช้อปปี้ (ประเทศไทย) จํากัด) ร่วมแถลงข่าว
นายจุติ กล่าวว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ขยายวงกว้างไปทั่วประเทศ ได้ส่งผลกระทบทั้งด้านเศรษฐกิจและสังคมอย่างต่อเนื่อง ทําให้ประชาชนทุกกลุ่มเป้าหมายได้รับความเดือดร้อนเป็นอย่างมาก รวมทั้งกลุ่มสตรีและครอบครัว เป็นกลุ่มเป้าหมายของกระทรวง พม. ที่มีความยากลําบากในการประกอบอาชีพเพื่อหารายได้ให้เพียงพอต่อการเลี้ยงดูตนเองและสมาชิกครอบครัวในสังคมที่มีการใช้ชีวิตวิถีใหม่ (New Normal) และกระแสการเปลี่ยนแปลงทางเทคโนโลยีดิจิทัล (Digital Disruption) ทั้งนี้ กระทรวง พม. โดยกรมกิจการสตรีและสถาบันครอบครัว (สค.) ได้ตระหนักถึงการส่งเสริมการประกอบอาชีพและเพิ่มโอกาสในการสร้างรายได้ ด้วยการดําเนินธุรกิจบนช่องทางออนไลน์ จึงได้ขับเคลื่อนโครงการส่งเสริมและพัฒนาทักษะการจําหน่ายผลิตภัณฑ์ของกลุ่มอาชีพในยุคดิจิทัล โดยได้รับความร่วมมือจากสํานักงานพัฒนาธุรกรรมทางอิเล็กทรอนิกส์ (ETDA) มีความเชี่ยวชาญด้านการตลาดออนไลน์ การวางแนวทางการตลาด การปรับโลโก้ Rebranding แบรนด์สินค้า “ทอฝัน By พม.” และการนําสินค้ามาทําการตลาดออนไลน์ และ Shopee Thailand เป็นแพลทฟอร์มอีคอมเมิร์ซยอดนิยมและให้การสนับสนุนแบรนด์สินค้า “ทอฝัน By พม.” เข้าสู่ช่องทางตลาดออนไลน์
นายจุติ กล่าวเพิ่มเติมว่า สําหรับแบรนด์สินค้า “ทอฝัน By พม.” เป็นผลิตภัณฑ์คุณภาพจากกลุ่มอาชีพสตรีและครอบครัว ภายใต้การสนับสนุนของศูนย์เรียนรู้การพัฒนาสตรีและครอบครัว สค. จํานวน 17 กลุ่ม และผลิตภัณฑ์จากกลุ่มคนพิการ ภายใต้การสนับสนุนของกรมส่งเสริมและพัฒนาคุณภาพชีวิตคนพิการ (พก.) ซึ่งขณะนี้ มีผลิตภัณฑ์เข้าร่วมโครงการฯ จํานวน 53 รายการสินค้า 72 SKU (Stock Keeping Unit) ได้แก่ ผลิตภัณฑ์จักรสาร สมุนไพร อาหาร และเสื้อผ้าเครื่องแต่งกาย เป็นต้น โดยผ่านการคัดเลือกคุณภาพในลักษณะ “All Product One Brand” ภายใต้ชื่อ “ทอฝัน By พม.” และในอนาคต จะมีสินค้าให้เลือกซื้อเพิ่มมากขึ้นจากกลุ่มเป้าหมายที่อยู่ในความดูแลของกระทรวง พม. ทั้งนี้ ขอเชิญชวนทุกท่านร่วมสนับสนุนแบรนด์สินค้า “ทอฝัน By พม.” สินค้าที่ลงมือทําด้วยหัวใจที่มุ่งมั่น ถักทอด้วยความฝัน ผ่านช่องทางออนไลน์ทาง เพจ Facebook ชื่อ “ทอฝัน by พม.” และ Shopee Thailand ทาง ร้าน torfun.shop
รัฐบาลไทย-ข่าวทำเนียบรัฐบาล-ขยายเวลาผู้ประกันตนม.33 สิ้นสุดการเป็นลูกจ้าง ยื่นสมัคร ม.39 ได้
วันศุกร์ที่ 4 มิถุนายน 2564
ขยายเวลาผู้ประกันตนม.33 สิ้นสุดการเป็นลูกจ้าง ยื่นสมัคร ม.39 ได้
วันพฤหัสบดีที่ 15 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบขยายเวลาให้ผู้ประกันตนมาตรา 33 ที่สิ้นสุดการเป็นลูกจ้าง ตั้งแต่วันที่ 1 ก.ย. 2562 - 31 ธ.ค. 2563 และประสงค์ที่จะอยู่ในระบบประกันสังคมต่อไป สามารถแสดงความจํานงเป็นผู้ประกันตนภาคสมัครใจตามมาตรา 39 ทดแทนได้ จนถึงวันที่ 30 มิ.ย. 2564 และให้ขยายกําหนดเวลานําส่งเงินสมทบเข้ากองทุนประกันสังคม ที่ต้องนําส่งประจํางวดเดือนมี.ค. 2563 – งวดเดือนพ.ค. 2564 ออกไปถึงวันที่ 15 มิถุนายน 2564 โดยคาดว่าจะช่วยให้ผู้ประกันตน กว่า 207,000 คน ที่ต้องการรักษาสถานภาพการเป็นผู้ประกันตนตามมาตรา 39 มีหลักประกันด้านสุขภาพและสิทธิประโยชน์อื่น ๆ ผ่านกองทุนประกันสังคมได้อย่างต่อเนื่อง
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 4 มิถุนายน 2564 พนักงานติดเชื้อไวรัส COVID-19 จำนวน 1 ราย
วันศุกร์ที่ 4 มิถุนายน 2564
ประกาศ ขสมก. ประจําวันที่ 4 มิถุนายน 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 4 มิถุนายน 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 4 มิถุนายน 2564 พนักงานติดเชื้อไวรัส COVID-19 จํานวน 1 ราย
พนักงานเก็บค่าโดยสารรถธรรมดา สาย 13 เขตการเดินรถที่ 4
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี
วันเสาร์ที่ 5 มิถุนายน 2564
คํากล่าว พลเอก ประยุทธ์ จันทร์โอชา นายกรัฐมนตรี
คํากล่าว พลเอก ประยุทธ์ จันทร์โอชา นายกรัฐมนตรี เนื่องในงาน “วันข้าวและชาวนาแห่งชาติ” ประจําปี 2564
พี่น้องเกษตรกรชาวนาไทยที่รักทุกท่าน
“ข้าว”เป็นอาหารหลักของคนไทยและเป็นพืชเศรษฐกิจสําคัญที่สร้างความมั่นคงทางด้านอาหารให้แก่ประเทศทั้งในด้านการบริโภคและเป็นสินค้าที่สร้างมูลค่าและข้าวไทยสร้างภาพลักษณ์ในตลาดโลกมาอย่างน่าภาคภูมิสะท้อนให้เห็นถึงความมุ่งมั่นในการประกอบอาชีพทํานาของชาวนาไทยที่สืบสานวัฒนธรรมประเพณีของไทยในอดีตจนถึงปัจจุบันการทํานาจากรุ่นสู่รุ่นและความผูกพันอย่างลึกซึ้งระหว่างข้าวและชาวนาไทยรวมทั้งความมุ่งมั่นพัฒนาศักยภาพการผลิตข้าวไทยให้สูงขึ้นในทุกๆด้าน
คณะรัฐมนตรีมีมติให้วันที่5มิถุนายนของทุกปีเป็น“วันข้าวและชาวนาแห่งชาติ”เพื่อรําลึกถึงพระมหากรุณาธิคุณของพระมหากษัตริย์ไทยที่ทรงให้ความสําคัญต่อกิจการข้าวและเป็นการเชิดชูเกียรติรวมทั้งเป็นขวัญกําลังใจให้แก่ชาวนาไทยทุกคน
รัฐบาลได้ให้ความสําคัญในการพัฒนาภาคเกษตรตามยุทธศาสตร์ชาติ๒๐ปีเพื่อสร้างขีดความสามารถในการแข่งขันรวมทั้งสร้างการเติบโตบนคุณภาพชีวิตที่เป็นมิตรต่อสิ่งแวดล้อมโดยการพัฒนาความมั่นคงทางการเกษตรให้มีการบริโภคและการผลิตที่ยั่งยืนโดยมีเป้าหมายเป็นฐานการผลิตอาหารที่มั่นคงปลอดภัยและเป็นฐานการผลิตที่มีผลิตภาพสูงรวมทั้งเพื่อช่วยสร้างรายได้และความมั่นคงให้แก่ชาวนาไทยผู้เปรียบเสมือนกระดูกสันหลังของชาติและผู้ผลิตข้าวเป็นอาหารเลี้ยงประชากรโลก
ที่ผ่านมารัฐบาลได้ดําเนินการแก้ไขปัญหาเยียวยารวมทั้งฟื้นฟูเศรษฐกิจและสังคมเพื่อสร้างความเข้มแข็งสู่ฐานรากรวมถึงการยกระดับคุณภาพชีวิตชาวนาให้ดีขึ้นผ่านนโยบายและโครงการต่างๆและยึดหลักการ“ตลาดนําการผลิต”พร้อมทั้งส่งเสริมการใช้เทคโนโลยีสมัยใหม่และนวัตกรรมทางการเกษตรเข้ามาช่วยมากขึ้นเพื่อให้พี่น้องชาวนาสามารถทํานาได้อย่างมีประสิทธิภาพซึ่งสร้างรายได้และความมั่นคงให้แก่ชาวนาโดยรัฐบาลได้ดําเนินการอย่างต่อเนื่องแม้จะเผชิญกับสภาวการณ์โลกที่เปลี่ยนแปลงไปปัญหาภัยแล้งน้ําท่วมและผลกระทบจากสถานการณ์การแพร่ระบาดของโรคติดเชื้อไวรัสโคโรนา2019ด้วยเจตนามุ่งมั่นในการส่งเสริมคุณภาพชีวิตที่ดีให้แก่พี่น้องเกษตรกรชาวนาไทยทุกคน
เนื่องในโอกาส“วันข้าวและชาวนาแห่งชาติ”ผมขอส่งความระลึกถึงและความปรารถนาดีมายังพี่น้องเกษตรกรชาวนาไทยทุกคนพร้อมทั้งขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากลอีกทั้งเดชะพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีได้โปรดดลบันดาลประทานพรให้ทุกท่านและครอบครัวประสบแต่ความสุขความเจริญมีพลังกายและพลังใจที่เข้มแข็งเพื่อร่วมเป็นพลังสําคัญในการพัฒนาข้าวไทยให้เป็นข้าวคุณภาพสําหรับประชากรโลกตลอดไป
สวัสดีครับ
___________
รัฐบาลไทย-ข่าวทำเนียบรัฐบาล-​ สานสายใยผูกผัน “วันครอบครัว”
วันศุกร์ที่ 4 มิถุนายน 2564
​ สานสายใยผูกผัน “วันครอบครัว”
วันพุธที่ 14 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครอบครัวเป็นสถาบันทางสังคมที่มีความสําคัญต่อการพัฒนาศักยภาพพื้นฐานของมนุษย์ โดยวันที่ 14 เม.ย. ของทุกปี ถือเป็น “วันครอบครัว” เพื่อรณรงค์ให้ทุกภาคส่วนตระหนักถึงความสําคัญของครอบครัว และส่งเสริมการใช้เวลาร่วมกัน โดยในช่วงเทศกาลสงกรานต์ ถือเป็นช่วงเวลาที่สมาชิกในครอบครัวมีโอกาสพบปะกัน อย่างไรก็ตาม ในปีนี้ทุกครอบครัวควรปฏิบัติตามมาตรการควบคุมป้องกันโรคโควิด-19 อย่างเคร่งครัด เพื่อให้ตนเองและครอบครัวห่างไกลจากเชื้อโรค มีสุขภาพแข็งแรง และดําเนินชีวิตร่วมกับครอบครัวและผู้อื่นได้อย่างมีความสุข
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เพิ่มสิทธิคุ้มครองความเสียหายจากการฉีดวัคซีนโควิด-19
วันศุกร์ที่ 4 มิถุนายน 2564
เพิ่มสิทธิคุ้มครองความเสียหายจากการฉีดวัคซีนโควิด-19
วันจันทร์ที่ 10 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
คณะกรรมการหลักประกันสุขภาพแห่งชาติ เห็นชอบปรับหลักเกณฑ์ช่วยเหลือกรณีได้รับความเสียหายจากการรับบริการสาธารณสุขหรือภายหลังรับการฉีดวัคซีนโควิด-19 ของภาครัฐ ซึ่งทําให้เกิดอาการหรือผลข้างเคียงไม่พึงประสงค์ แบ่งเป็น กรณีเสียชีวิตหรือทุพพลภาพถาวร จ่ายไม่เกิน 400,000 บาท สูญเสียอวัยวะหรือพิการ จ่ายไม่เกิน 240,000 บาท และบาดเจ็บหรือเจ็บป่วยต่อเนื่อง จ่ายไม่เกิน 100,000 บาท โดยเริ่มให้ความคุ้มครองตั้งแต่วัคซีนเข็มแรกที่ฉีดให้คนไทย เมื่อวันที่ 28 ก.พ. 64 สําหรับประชาชนที่ได้รับผลกระทบสามารถยื่นเรื่องได้ที่โรงพยาบาล สํานักงานสาธารณสุขจังหวัด และเขตต่าง ๆ ของสํานักงานหลักประกันสุขภาพแห่งชาติ โดยจะมีคกก.ตรวจสอบและจ่ายเงินช่วยเหลือภายใน 5 วัน หลังยื่นคําร้อง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขยายเวลา ลดภาษีจ้างงานผู้พ้นโทษ
วันศุกร์ที่ 4 มิถุนายน 2564
ขยายเวลา ลดภาษีจ้างงานผู้พ้นโทษ
วันอาทิตย์ที่ 16 พฤาภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการร่างกฎหมาย ซึ่งเป็นการขยายเวลายกเว้นภาษีเงินได้นิติบุคคล ให้แก่บริษัทหรือห้างหุ้นส่วนนิติบุคคล ที่จ้างงานผู้ที่เพิ่งพ้นโทษไม่เกิน 3 ปี นับตั้งแต่วันที่ได้รับการปล่อยตัวเข้าทํางาน โดยยกเว้นภาษีเงินได้เป็นจํานวนร้อยละ 50 ของรายจ่ายที่เป็นค่าใช้จ่ายในการจ้างงานผู้พ้นโทษ เฉพาะส่วนที่ไม่เกิน 15,000 บาท/คน/เดือน ในรอบระยะเวลาบัญชีตั้งแต่วันที่ 1 ม.ค. – 31 ธ.ค. 2564 เพื่อส่งเสริมให้ภาคเอกชนร่วมสนับสนุนให้ผู้พ้นโทษ สามารถกลับคืนสู่สังคม มีอาชีพสุจริต มีรายได้มั่นคงพึ่งพาตนเองได้ และใช้ชีวิตได้อย่างเป็นปกติสุข นอกจากนี้ยังเป็นการเสริมสร้างเศรษฐกิจในตลาดแรงงานที่ขาดแคลน ลดการพึ่งพาแรงงานจากประเทศเพื่อนบ้านอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ยกเว้นภาษีส่งเสริม SME สู่เศรษฐกิจดิจิทัล
วันศุกร์ที่ 4 มิถุนายน 2564
ยกเว้นภาษีส่งเสริม SME สู่เศรษฐกิจดิจิทัล
วันเสาร์ที่ 15 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการร่างกฎหมาย ซึ่งเป็นการกําหนดมาตรการภาษีเพื่อส่งเสริมผู้ประกอบการธุรกิจขนาดกลางและขนาดเล็ก ในการปรับเปลี่ยนรูปแบบการดําเนินธุรกิจสู่ระบบเศรษฐกิจดิจิทัล โดยให้ยกเว้นภาษีเงินได้นิติบุคล แก่บริษัทหรือห้างหุ้นส่วนนิติบุคคล เป็นจํานวนเท่ากับรายจ่ายที่ใช้ซื้อ หรือจ้างทํา หรือใช้บริการ โปรแกรมคอมพิวเตอร์ หรือซอฟต์แวร์ ที่ได้รับการขึ้นทะเบียนจากสํานักงานส่งเสริมเศรษฐกิจดิจิทัล กระทรวงดิจิทัลเพื่อเศรษฐกิจและสังคม เฉพาะส่วนที่ไม่เกิน 100,000 บาท ในรอบระยะเวลาบัญชีตั้งแต่วันที่ 1 ม.ค.2564 – 31 ธ.ค.2565 โดยมุ่งหวังให้ SME ไทยเพิ่มศักยภาพในการดําเนินกิจการและยกระดับขีดความสามารถในการแข่งขันได้มากขึ้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ตั้ง รพ.สนามรองรับผู้ป่วยกลุ่มสีเหลืองที่อิมแพค เมืองทองธานี
วันศุกร์ที่ 4 มิถุนายน 2564
ตั้ง รพ.สนามรองรับผู้ป่วยกลุ่มสีเหลืองที่อิมแพค เมืองทองธานี
วันอาทิตย์ที่ 9 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบจัดตั้งโรงพยาบาลสนาม ณ อิมแพค ชาเลนเจอร์ เมืองทองธานี จ.นนทบุรี ที่ภาคเอกชนแสดงเจตจํานงส่งมอบสถานที่ให้เป็นเวลา 2 เดือนตั้งแต่เดือน พ.ค. – มิ.ย. 64 เพื่อใช้จัดตั้งโรงพยาบาลสนาม สําหรับรองรับผู้ป่วยโควิด-19 กลุ่มสีเหลือง ซึ่งเป็นกลุ่มผู้ป่วยที่มีอาการไม่รุนแรงและเหนื่อยหอบ หายใจเร็ว
ช่วยลดภาระของโรงพยาบาลรัฐและเอกชนให้มีพื้นที่รองรับผู้ป่วยกลุ่มสีแดงที่มีอาการหนักได้มากขึ้น โดยโรงพยาบาลสนามนี้ สามารถรองรับผู้ป่วยได้ประมาณ 5,200 เตียง ซึ่งกระทรวงสาธารณสุข จะเข้าไปจัดการพื้นที่ ทั้งระบบระบายอากาศ ระบบระบายน้ํา ระบบบําบัดน้ําเสีย กล้องวงจรปิด ให้เป็นไปตามมาตรฐานต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิดให้ประชาชนลงทะเบียนรับวัคซีนโควิด-19 เป็นวันแรก
วันศุกร์ที่ 4 มิถุนายน 2564
เปิดให้ประชาชนลงทะเบียนรับวัคซีนโควิด-19 เป็นวันแรก
วันเสาร์ที่ 1 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
วันนี้เป็นวันแรกที่ประชาชนอายุ 60 ปีขึ้นไป และผู้มีโรคประจําตัว 7 กลุ่มโรค ได้แก่ โรคทางเดินหายใจเรื้อรังรุนแรง โรคหัวใจและหลอดเลือด โรคไตวายเรื้อรัง โรคหลอดเลือดสมอง โรคมะเร็ง โรคเบาหวาน และโรคอ้วน สามารถลงทะเบียนฉีดวัคซีนโควิด-19 ได้ ผ่านไลน์ “หมอพร้อม” หรือติดต่อ ร.พ.ใกล้บ้านที่มีประวัติการรักษา ร.พ.ส่งเสริมสุขภาพประจําตําบล และ อสม. ในพื้นที่ โดยแผนการฉีดวัคซีนอยู่ระหว่างวันที่ 7 มิ.ย. – 31 ก.ค. ส่วนประชาชนที่มีอายุ 18-59 ปี ลงทะเบียนได้ในวันที่ 1 ก.ค. และเริ่มฉีดในเดือน ส.ค. เป็นต้นไป ทั้งนี้ การได้รับการฉีดวัคซีนโควิด-19 อย่างน้อย 1 เข็ม จะช่วยป้องกันโรคได้ร้อยละ 60 – 80 และป้องกันไม่ให้มีอาการรุนแรงจนถึงขั้นเสียชีวิตได้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มาตรการสินเชื่อสู้ภัยโควิด 19 ระลอกใหม่
วันศุกร์ที่ 4 มิถุนายน 2564
มาตรการสินเชื่อสู้ภัยโควิด 19 ระลอกใหม่
วันพฤหัสบดีที่ 13 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการสินเชื่อสู้ภัยโควิด 19 วงเงินรวม 20,000 ล้านบาท โดยอนุมัติให้ ธ.ออมสินและธ.ก.ส. ออกสินเชื่อวงเงินแห่งละ 10,000 ล้านบาท เพื่อเพิ่มสภาพคล่องชั่วคราว ให้พนักงาน/ลูกจ้างหน่วยงานเอกชน ผู้ประกอบอาชีพอิสระ และเกษตรกร ที่มีรายได้ลดลงหรือขาดรายได้เนื่องจากได้รับผลกระทบจากโควิด-19 โดยสนับสนุนสินเชื่อไม่ต้องใช้หลักประกัน สูงสุดรายละไม่เกิน 10,000 บาท ปลอดชําระเงินต้นและดอกเบี้ย 6 เดือนแรก และคิดอัตราดอกเบี้ยคงที่ ไม่เกินร้อยละ 0.35 ต่อเดือน เป็นเวลา 3 ปี โดยมีระยะเวลาให้สินเชื่อถึงวันที่ 31 ธ.ค. 64 ผู้สนใจสามารถศึกษาข้อมูลเพิ่มเติมได้ที่เว็บไซต์ หรือ call center และสํานักงานของ ธ.ออมสิน และ ธกส. ทุกสาขาทั่วประเทศ
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลหวังให้ไทยผลิตทั้งวัคซีนและยาโควิด-19 ได้เอง
วันศุกร์ที่ 4 มิถุนายน 2564
รัฐบาลหวังให้ไทยผลิตทั้งวัคซีนและยาโควิด-19 ได้เอง
วันศุกร์ที่ 7 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลวางแผนบริหารจัดการด้านวัคซีนและยาป้องกันและรักษาโรคโควิด-19 อย่างรอบด้าน โดยการป้องกันระยะเร่งด่วน คือ สั่งซื้อวัคซีนให้เพียงพอ รับถ่ายทอดเทคโนโลยี และสนับสนุนการวิจัยพัฒนาในประเทศในระยะยาว จนไทยสามารถผลิตวัคซีนได้เอง ซึ่งขณะนี้ดําเนินการได้ 5 รุ่นการผลิต และผ่านข้อกําหนดคุณภาพเบื้องต้นแล้ว สําหรับด้านการรักษา ในระยะเร่งด่วนนั้นจะสั่งซื้อ ยาฟาวิพิราเวียร์ จากประเทศญี่ปุ่นและกระจายไปสู่หน่วยบริการต่างๆทั้งรัฐและเอกชนอย่างเพียงพอ ส่วนระยะยาวได้ให้องค์การเภสัชกรรม เจรจาเรื่องสิทธิบัตรเพื่อให้ไทยสามารถผลิตยาชนิดนี้ใช้เองภายในประเทศได้ต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขยายเวลา “ทำบัตร – เปลี่ยนบัตรประชาชน ถึง 31 ส.ค. นี้
วันศุกร์ที่ 4 มิถุนายน 2564
ขยายเวลา “ทําบัตร – เปลี่ยนบัตรประชาชน ถึง 31 ส.ค. นี้
วันเสาร์ที่ 8 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
สถานการณ์การแพร่ระบาดของโรคโควิด-19 ระลอกใหม่ที่เกิดขึ้นกระจายไปในหลายพื้นที่ และมีการตรวจพบผู้ป่วยยืนยันติดเชื้อรายใหม่ มีจํานวนสูงขึ้นในแต่ละวัน ดังนั้นเพื่ออํานวยความสะดวกประชาชน และลดความเสี่ยงการแพร่ระบาดของโรค ในสถานที่บริการจัดทําบัตรประจําตัวประชาชน ที่มีผู้ขอรับบริการจํานวนมาก กระทรวงมหาดไทย จึงได้ขยายเวลาการขอมีบัตรประจําตัวประชาชนครั้งแรก การขอมีบัตรใหม่ กรณีบัตรหมดอายุ หรือเปลี่ยนบัตร กรณีบัตรชํารุดเสียหาย ในทุกท้องที่จังหวัด และ กทม. จากเดิมที่จะต้องดําเนินการภายใน 60 วัน นับแต่วันที่ต้องมีบัตร มีบัตรใหม่ หรือเปลี่ยนบัตรภายในวันที่ 30 เม.ย. 64 เป็น
120 วัน หรือสิ้นสุดในวันที่ 31 ส.ค. 64
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เตรียมยื่นขึ้นทะเบียน ‘ยาฟาวิพิราเวียร์’ ของไทยในเดือน มิ.ย. นี้
วันศุกร์ที่ 4 มิถุนายน 2564
เตรียมยื่นขึ้นทะเบียน ‘ยาฟาวิพิราเวียร์’ ของไทยในเดือน มิ.ย. นี้
วันศุกร์ที่ 14 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ความคืบหน้าการวิจัย พัฒนา และผลิตยาฟาวิพิราเวียร์ รักษาโรคโควิด-19 ของประเทศไทย โดยองค์การเภสัชกรรม ก้าวหน้าสู่ระดับอุตสาหกรรมแล้ว โดยขณะนี้อยู่ในขั้นตอนศึกษาประสิทธิภาพกับอาสาสมัคร เพื่อวิเคราะห์ความเท่าเทียมกันเมื่อเปรียบเทียบกับยาต้นแบบ คาดว่าจะแล้วเสร็จและสามารถยื่นจดทะเบียนกับสํานักงานคณะกรรมการอาหารและยา ได้ประมาณเดือนมิ.ย. – ก.ค. 64 และผลิตยาเพื่อรองรับความต้องการใช้งานได้ นอกจากนี้ ยังได้ร่วมมือกับสํานักงานพัฒนาวิทยาศาสตร์และเทคโนโลยีแห่งชาติ และ บริษัท ปตท. จํากัด (มหาชน) พัฒนากระบวนการสังเคราะห์วัตถุดิบยาฟาวิพิราเวียร์ ในระดับห้องปฏิบัติการ และขยายขนาดการผลิตสู่กึ่งระดับอุตสาหกรรม เพื่อสร้างความยั่งยืนด้านยาให้กับประเทศไทย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​วิธีปฏิบัติก่อนเข้า ร.พ. เมื่อติดโควิด-19
วันศุกร์ที่ 4 มิถุนายน 2564
​วิธีปฏิบัติก่อนเข้า ร.พ. เมื่อติดโควิด-19
วันอาทิตย์ที่ 2 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ในสถานการณ์แพร่ระบาดของโรคโควิด-19 มีจํานวนผู้ป่วยเพิ่มมากขึ้น ดังนั้นผู้ที่กําลังกักตัวรอผลตรวจ หรือ รอรถจาก ร.พ. มารับ ควรแยกตัวออกจากสมาชิกในบ้าน เช่น การทานอาหาร ห้องนอน กรณีห้องน้ําหากเลี่ยงไม่ได้ให้ใช้เป็นคนสุดท้ายแล้วทําความสะอาด รวมทั้งแยกของใช้ จาน ช้อนส้อม เสื้อผ้า แยกการซักล้างและจัดเก็บ แยกขยะและมัดปากถุงให้เรียบร้อย ไม่เปิดแอร์ ควรเปิดหน้าต่างเพื่อระบายอากาศ หมั่นสังเกตอาการตนเอง วัดอุณหภูมิ ดื่มน้ํา ทานอาหารที่มีประโยชน์ และพักผ่อนให้เพียงพอ ตลอดจนออกกําลังกาย หากิจกรรมผ่อนคลายทํา สําหรับผู้ที่รอผลตรวจหากทราบผลว่าติดเชื้อให้กรอกข้อมูลในไลน์ @sabaideebot จะมีเจ้าหน้าที่ติดต่อกลับโดยเร็ว
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เลื่อนเปิดภาคเรียน เป็น 1 มิ.ย. 64
วันศุกร์ที่ 4 มิถุนายน 2564
เลื่อนเปิดภาคเรียน เป็น 1 มิ.ย. 64
วันอังคารที่ 4 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
จากสถานการณ์การแพร่ระบาดของโรคโควิด-19 กระทรวงศึกษาธิการจึงประกาศเลื่อนเปิดภาคเรียนปีการศึกษา 2564 จากเดิมวันที่ 17 พ.ค. เป็นวันที่ 1 มิ.ย.64 เนื่องจากอาจกระทบต่อการจัดการเรียนการสอนของสถานศึกษาส่วนใหญ่ โดยกําหนดแนวทางการดําเนินงานช่วงวันที่ 17-30 พ.ค. ให้สถานศึกษา ครู และบุคลากรทางการศึกษา เตรียมความพร้อมรองรับการเปิดเรียน เช่น อาคารสถานที่ การจัดการเรียนการสอน สื่อสารทําความเข้าใจกับผู้ปกครองในการเลื่อนเปิดเทอม และจัดกิจกรรมเสริมให้แก่ผู้เรียนผ่านระบบออนไลน์ หรือระบบอื่นๆ ที่เหมาะสมกับความพร้อมของผู้เรียน โดยพิจารณาตามประกาศของ ศบค. และคณะกรรมการโรคติดต่อจังหวัดด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ยินดี แอสตร้าเซนเนก้าส่งมอบวัคซีนโควิด-19 ให้รัฐบาลไทย พร้อมกระจายวัคซีนทั่วประเทศ ยืนยันระดมฉีดวัคซีนแบบปูพรมให้ประชาชนตั้งแต่วันที่ 7 มิถุนายน 64 นี้เป็นต้นไป
วันศุกร์ที่ 4 มิถุนายน 2564
นายกฯ ยินดี แอสตร้าเซนเนก้าส่งมอบวัคซีนโควิด-19 ให้รัฐบาลไทย พร้อมกระจายวัคซีนทั่วประเทศ ยืนยันระดมฉีดวัคซีนแบบปูพรมให้ประชาชนตั้งแต่วันที่ 7 มิถุนายน 64 นี้เป็นต้นไป
นายกฯ ยินดี แอสตร้าเซนเนก้าส่งมอบวัคซีนโควิด-19 ให้รัฐบาลไทย พร้อมกระจายวัคซีนทั่วประเทศ ยืนยันระดมฉีดวัคซีนแบบปูพรมให้ประชาชนตั้งแต่วันที่ 7 มิถุนายน 64 นี้เป็นต้นไป
วันนี้ (4 มิถุนายน 2564) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่วันนี้รัฐบาลไทยได้รับมอบวัคซีนแอสตร้าเซนเนก้าที่ผลิตในประเทศไทยจาก บริษัท แอสตร้าเซนเนก้า (ประเทศไทย) จํากัด และเป็นไปตามที่รัฐบาลได้ประกาศไว้ ซึ่งนายกรัฐมนตรียืนยันว่ารัฐบาลมีความเชื่อมั่นที่จะดําเนินตามภารกิจในการจัดสรรวัคซีน และเร่งฉีดวัคซีนให้ประชาชนครบถ้วนตามที่ได้จัดให้เป็นวาระแห่งชาติ ทั้งนี้ นายกรัฐมนตรีได้สั่งการให้หน่วยงานที่เกี่ยวข้องดําเนินการระดมฉีดวัคซีนทุกจุดทั้งในกรุงเทพฯ และต่างจังหวัด เพื่อให้วัคซีนเข้าถึงประชาชนที่พร้อมฉีด เกิดภูมิคุ้มกันโรคในระดับประเทศ ซึ่งจะช่วยลดความรุนแรงและการเสียชีวิตจากการติดเชื้อโควิด-19 และช่วยฟื้นฟูเศรษฐกิจให้กลับคืนสู่สภาวะปกติได้โดยเร็ว
โฆษกประจําสํานักนายกรัฐมนตรี ให้ข้อมูลว่า กระทรวงสาธารณสุขได้ดําเนินการตามนโยบายของนายกรัฐมนตรี ที่ให้เร่งทําความเข้าใจ และสร้างความมั่นใจแก่ประชาชนว่า จากนี้ไปไทยจะมีวัคซีนเพียงพอที่จะฉีดให้ประชาชนตามที่ได้วางแผนไว้ โดยจะกระจายวัคซีนให้สอดคล้องกับจํานวนที่ได้รับการส่งมอบอย่างทันท่วงที โดยคํานึงถึงสถานการณ์เร่งด่วนที่อาจจะเกิดขึ้นในอนาคต และสถานการณ์ในแต่ละพื้นที่ และพิจารณาให้มีการกระจายวัคซีนอย่างทั่วถึงและเป็นธรรม ทั้งนี้ จากการเตรียมความพร้อมในช่วงที่ผ่านมา ทําให้หน่วยงานต่างๆ ทั้งในส่วนของกระทรวงสาธารณสุขและกรุงเทพมหานคร มีศักยภาพการฉีดวัคซีนให้ประชาชนได้ประมาณ 860,000 คนต่อวัน โดยในกรุงเทพฯ มีจุดฉีดวัคซีนมากกว่า 150 แห่ง และใน 76 จังหวัดมีจุดฉีดวัคซีนมากกว่า 1,475 แห่งทั่วประเทศ
“ยืนยันว่า ไทยจะมีวัคซีนที่สามารถฉีดปูพรมให้ประชาชนได้ตั้งแต่วันที่ 7 มิถุนายน 2564 ตามวาระแห่งชาติที่นายกรัฐมนตรีได้ประกาศไว้ ซึ่งจะได้กระจายวัคซีนไปตามจังหวัดต่าง ๆโดยเร็วที่สุด โดยผู้ที่ลงทะเบียนผ่านหมอพร้อม จะได้ฉีดวัคซีนอย่างแน่นอน” นายอนุชาฯ กล่าว
รัฐบาลไทย-ข่าวทำเนียบรัฐบาล-​มาตรการใน 6 พื้นที่สีแดงเข้มควบคุมสูงสุดและเข้มงวด
วันศุกร์ที่ 4 มิถุนายน 2564
​มาตรการใน 6 พื้นที่สีแดงเข้มควบคุมสูงสุดและเข้มงวด
วันจันทร์ที่ 3 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ศบค. ยกระดับการควบคุมการแพร่ระบาดของโรคโควิด-19 โดยกําหนดให้ 6 จังหวัด ได้แก่ กทม. ชลบุรี เชียงใหม่ นนทบุรี ปทุมธานี และสมุทรปราการ เป็นพื้นที่สีแดงเข้มพร้อมออกมาตรการควบคุมสูงสุดและเข้มงวด ได้แก่ ห้ามจัดกิจกรรมที่มีการรวมกลุ่มเกิน 20 คน ร้านอาหารหรือเครื่องดื่มให้ซื้อกลับเท่านั้นและเปิดไม่เกิน 3 ทุ่ม สถานที่ออกกําลังกายในร่มให้ปิดบริการ ส่วนกลางแจ้งเปิดได้ไม่เกิน 3 ทุ่ม ห้างสรรพสินค้า ศูนย์การค้า คอมมูนิตี้มอลล์ เปิดได้ไม่เกิน 3 ทุ่ม โซนสวนสนุกปิดให้บริการ ร้านสะดวกซื้อ ซูเปอร์มาร์เก็ต ถนนคนเดิน ตลาดนัดกลางคืน เปิดได้ไม่เกิน 5 ทุ่ม ร้านสะดวกซื้อที่ปกติเปิด 24 ชม. ให้เปิด ตี 4 – 5 ทุ่ม และงดเดินทางออกนอกพื้นที่หากไม่มีเหตุจําเป็น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โครงการแก้หนี้นอกระบบให้แก่เกษตรกร
วันศุกร์ที่ 4 มิถุนายน 2564
โครงการแก้หนี้นอกระบบให้แก่เกษตรกร
วันพุธที่ 5 พฤษภาคม 2564
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าบรรเทาปัญหาหนี้นอกระบบให้แก่เกษตรกรผ่าน 3 โครงการ ได้แก่ 1) โครงการแก้หนี้นอกระบบของเกษตรกรและบุคคลในครอบครัว โดยให้สินเชื่อรายละไม่เกิน 100,000 บาท ระยะเวลาชําระผ่อนชําระคืนนาน 10 ปี 2) โครงการสินเชื่ออาชีพเสริมเพิ่มรายได้ ให้ผู้กู้ในโครงการแก้หนี้นอกระบบได้มีโอกาสสร้างอาชีพเสริมเพื่อเพิ่มความมั่นคงทางการเงิน รายละไม่เกิน 50,000 บาท ปลอดดอกเบี้ย 6 เดือนแรก ระยะเวลาชําระหนี้คืนไม่เกิน 10 ปี และ 3) โครงการชําระดีมีวงเงิน หรือ สมาร์ท แคช (Smart Cash) เป็นสินเชื่อให้ผู้กู้ในโครงการแก้หนี้นอกระบบที่ชําระหนี้ตรงเวลารายละไม่เกิน 50,000 บาท ระยะเวลาชําระหนี้คืน ไม่เกิน 12 เดือน ผู้สนใจติดต่อได้ที่ ธ.ก.ส. ทุกสาขาทั่วประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-The cabinet met via a video conference on June 1, 2021
วันศุกร์ที่ 4 มิถุนายน 2564
The cabinet met via a video conference on June 1, 2021
The cabinet met via a video conference on June 1, 2021
The cabinet met via a video conference on June 1, 2021. Some of the resolutions are as follows:
Title: Draft Kratom Act, B.E. ...
The cabinet approved the draft Kratom Act, B.E. ..., as proposed by Ministry of Justice and scrutinized by Office of Council of State, to be submitted to the Parliament.
Gist
The draft Kratom Act, B.E. ..., prescribes definitions, measures, and regulations related to cultivation, selling, import, or export of Kratom (scientific name:Mitragyna speciosa(Korth.)Havil.) to ensure utmost economic benefits to the people. It also prescribes measures related to advertising and consumption of Kratom of people under 18 years old and those under the risk groups to protect their health.
Title: Observance of National Convention and Exhibition Day
The cabinet approved April 26 of every year as “National Convention and Exhibition Day”, but not a national holiday, as proposed by Thailand Convention and Exhibition Bureau (TCEB), and ordered for TCEB to take into consideration observations of Ministry of Tourism and Sports, Ministry of Public Health, and Office of the National Economic and Social Development Council (NESDC).
Gist
As the Government has placed great importance on tourism industry, through MICE and business tourism, for economic development and national competitiveness enhancement, April 26 has been set to observe the importance of convention and exhibition, which would contribute to the cooperation of concerned sectors on organization of MICE activities, and promotion of the country’s image. April 26, 1882 was the day Thailand held its first-ever exhibition at Sanam Luang Royal Plaza to commemorate the centential of Rattanakosin Era.
รัฐบาลไทย-ข่าวทำเนียบรัฐบาล-กยศ. ยกเลิกผู้ค้ำ ลดดอกเบี้ยลูกหนี้
วันศุกร์ที่ 4 มิถุนายน 2564
กยศ. ยกเลิกผู้ค้ํา ลดดอกเบี้ยลูกหนี้
วันพฤหัสบดีที่ 6 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ข่าวดีสําหรับนักเรียนนักศึกษา ที่ต้องการกู้ยืมเงินกองทุนเงินให้กู้ยืมเพื่อการศึกษา หรือ กยศ. โดยผู้กู้ใหม่ตั้งแต่ปีการศึกษา 2564 นี้เป็นต้นไป ไม่จําเป็นต้องมีผู้ค้ําประกัน ส่วนมาตรการบรรเทาภาระผู้กู้ที่กําลังผ่อนชําระอยู่ ประกอบด้วย ลดดอกเบี้ยเหลือร้อยละ 0.01 ต่อปี สําหรับผู้ไม่เคยผิดนัดชําระ มีผลตั้งแต่วันที่ 1 พ.ค. – 31 ธ.ค. ขยายเวลามาตรการช่วยเหลือผู้กู้ยืมสู้ภัยโควิด จากสิ้นสุดวันที่ 30 มิ.ย. เป็นสิ้นสุด 31 ธ.ค. ชะลอการฟ้องร้องดําเนินคดีกับผู้ผิดนัดชําระหนี้ในปี 2563 และ 2564 ยกเว้นคดีที่กําลังจะขาดอายุความในปีนี้ งดการขายทอดตลาดสําหรับทรัพย์สินที่กรมบังคับคดียึดไว้แล้วจนถึงสิ้นปี 2564 ผู้สนใจศึกษารายละเอียดเพิ่มเติมได้ที่เว็บไซต์และไลน์ทางการของกองทุนเงินให้กู้ยืมเพื่อการศึกษา
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เตรียมความพร้อมรับน้ำมากกว่าปกติต้นฤดูฝน ปี 64
วันศุกร์ที่ 4 มิถุนายน 2564
เตรียมความพร้อมรับน้ํามากกว่าปกติต้นฤดูฝน ปี 64
วันอาทิตย์ที่ 25 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมความพร้อมบริหารจัดการทรัพยากรน้ําในช่วงฤดูฝนปี 2564 ซึ่งคาดการณ์ว่าช่วงต้นฤดูฝนจะมีฝนมากกว่าปกติ ดังนั้น เพื่อบรรเทาความเสียหายจากปัญหาน้ําท่วม น้ําล้นตลิ่งและดินโคลนถล่ม สํานักงานทรัพยากรน้ําแห่งชาติ จะประสานกับส่วนงานที่เกี่ยวข้อง นําสถิติข้อมูลที่มีมาวิเคราะห์ร่วมกับข้อมูลฝนคาดการณ์ในระบบ One Map กําหนดพื้นที่เสี่ยงน้ําท่วมและพื้นที่ฝนทิ้งช่วง พร้อมกับปรับปรุงเกณฑ์บริหารจัดการน้ําในแหล่งน้ําขนาดใหญ่ ขนาดกลาง และเขื่อนระบายน้ํา เพื่อบริหารจัดการน้ําพื้นที่ลุ่มต่ํา รองรับน้ําหลาก เร่งขุดคูคลองและกําจัดผักตบชวา ปรับปรุงแก้ไขสิ่งกีดขวางทางน้ําตลอดลําน้ําสายหลัก เพื่อให้การระบายน้ําในช่วงฤดูฝนมีประสิทธิภาพมากยิ่งขึ้น
​
รวมไทยสร้างชาติ กับสํานักโฆษกสํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“เฉลิมชัย” เดินหน้าโครงการ “แบ่งปันน้ำใจ เกษตรไทยสู้ภัย COVID–19” ช่วยเพชรบุรี
วันศุกร์ที่ 4 มิถุนายน 2564
“เฉลิมชัย” เดินหน้าโครงการ “แบ่งปันน้ําใจ เกษตรไทยสู้ภัย COVID–19” ช่วยเพชรบุรี
“อลงกรณ์” เผยรัฐบาลจัดสรรวัคซีนเพิ่มให้เพชรบุรีเริ่มฉีดมิถุนายนนี้ พร้อมเปิดตลาดกลางสินค้าเกษตรออนไลน์สัปดาห์หน้าภายใต้ยุทธศาสตร์ “1 ปิด 1 เปิด”
วันนี้ (4 มิ.ย.2564) เวลา 10.00 น. นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานในพิธีมอบข้าวสารและผลผลิตทางการเกษตรภายใต้โครงการ “แบ่งปันน้ําใจ เกษตรไทยสู้ภัย COVID – 19” ของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เพื่อบรรเทาปัญหาจากสถานการณ์แพร่ระบาดของโรคติดเชื้อไวรัสโคโรนา 2019 (COVID-19) ในจังหวัดเพชรบุรี ได้แก่ น้ําพริกเครื่องแกง พริกสด มะเขือ แฟง ฟักทอง สับปะรดดอนขุนห้วย ไข่ไก่ มะนาว กล้วยน้ําว้า กล้วยหอมทอง และภาชนะใส่อาหาร โดยมี นายภัคพงศ์ ทวิพัฒน์ ผู้ว่าราชการจังหวัดเพชรบุรี นายไพโรจน์ พ่วงทอง สมาชิกวุฒิสภา นายชาญณรงค์ พวงสั้น เกษตรจังหวัดเพชรบุรี พร้อมด้วยส่วนราชการกระทรวงเกษตรและสหกรณ์ในพื้นที่จังหวัดเพชรบุรี นายกเทศมนตรีเทศบาลเขาย้อย นายกอบต.ตําบลหนองชุมพลเหนือ และหน่วยงานที่เกี่ยวข้องให้การต้อนรับ และเยี่ยมให้กําลังใจแก่จิตอาสาพระราชทาน 904 วปร. ที่ประกอบอาหารภายในวัดศีลคุณาราม ตําบลหนองชุมพลเหนือ อําเภอเขาย้อย จังหวัดเพชรบุรี ทั้งนี้ ผู้ว่าราชการจังหวัดเพชรบุรี ได้กล่าวขอบคุณรัฐมนตรีว่าการกระทรวงเกษตรฯ และคณะที่ช่วยเหลือจังหวัดเพชรบุรีและประชาชนผู้ได้รับผลกระทบจากการแพร่ระบาดของโควิด-19 ในขณะนี้
นายอลงกรณ์ กล่าวว่า จากการประสานงานล่าสุดได้รับการยืนยันจาก นายอรรถพร พลบุตร ที่ปรึกษารัฐมนตรีช่วยว่าการกระทรวงสาธารณสุข และ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข วันนี้ว่า รัฐบาลได้จัดสรรวัคซีนเพิ่มให้ จ.เพชรบุรีล็อตที่ 2 อีก 49,000 โด๊ส รวมทั้งวัคซีนที่จะฉีดให้กับผู้ลงทะเบียน “หมอพร้อม” โดยจะเริ่มฉีดตามกําหนดในเดือนมิถุนายนนี้ และหวังว่ารัฐบาลจะจัดสรรวัคซีนให้เพียงพอต่อการฉีดให้ชาวเพชรบุรีไม่น้อยกว่า 70% ให้ทันวันที่ 1 ตุลาคมซึ่งเป็นวันที่ชาวเพชรบุรีจะเปิดเมืองภายใต้ยุทธศาสตร์ “1 ปิด 1 เปิด” นอกจากนี้ยังได้มีการประชุมหารือร่วมกับเกษตรและสหกรณ์จังหวัด เกษตรจังหวัด พาณิชย์จังหวัด ประธานสหกรณ์การเกษตรท่ายาง และผู้จัดการตลาดเกษตร เพื่อเตรียมความพร้อมในการเปิดโครงการตลาดกลางสินค้าเกษตรออนไลน์ ที่ตลาดกลางสินค้าเกษตรหนองบ้วยและบ้านลาด ซึ่งจะเปิดการขายแบบซอล์ฟโอเพนนิ่งก์ (Soft Opening) ในสัปดาห์หน้าภายใต้เพชรบุรีโมเดล “1 ปิด 1 เปิด” คือการระดมพลชาวเพชรบุรีปิดโควิด-19 และเปิดเศรษฐกิจให้เร็วที่สุดไปพร้อมๆ กัน.
รัฐบาลไทย-ข่าวทำเนียบรัฐบาล-สั่งซื้อยาและเวชภัณฑ์เพิ่ม รับมือโควิดระลอกใหม่
วันศุกร์ที่ 4 มิถุนายน 2564
สั่งซื้อยาและเวชภัณฑ์เพิ่ม รับมือโควิดระลอกใหม่
วันจันทร์ที่ 26 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมความพร้อมด้านยาและเวชภัณฑ์ในสถานการณ์การแพร่ระบาดของโรคโควิด-19 ระลอกใหม่ เช่น จัดซื้อยา ฟาวิพิราเวียร์ เพิ่มอีก 3,500,000 เม็ด หน้ากาก N95 จํานวน 2,000,000 ชิ้น และชุด PPE จํานวน 2,000,000 ชุด เป็นต้น โดยจะทยอยจัดส่งไปยังโรงพยาบาลต่าง ๆ ให้มีใช้อย่างเพียงพอและต่อเนื่อง นอกจากนี้ กระทรวงพาณิชย์จะจัดสรรหน้ากากอนามัย Surgical Mask ที่ใช้ในระบบสาธารณสุขเพิ่มเป็น 1,500,000 ชิ้นต่อวัน จากเดิม 1,000,000 ชิ้นต่อวัน สําหรับแพทย์ พยาบาล และบุคลากรที่ต้องสัมผัสใกล้ชิดกับผู้ป่วย เช่น พนักงานเปล แม่บ้าน และอาสาสมัครสาธารณสุขที่ต้องออกติดตามดูแลสุขภาพคนในชุมชน
รวมไทยสร้างชาติ กับสํานักโฆษกสํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทยนำถกประเด็นแก้ความไม่เท่าเทียมเข้าถึงวัคซีนโควิด-19
วันศุกร์ที่ 4 มิถุนายน 2564
ไทยนําถกประเด็นแก้ความไม่เท่าเทียมเข้าถึงวัคซีนโควิด-19
วันเสาร์ที่ 24 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ในการประชุมคณะมนตรีเศรษฐกิจและสังคมแห่งสหประชาชาติ สมัยพิเศษ ผ่านระบบออนไลน์ เรื่อง “A Vaccine for All” ประเทศไทยได้เสนอแนวทางแก้ไขปัญหาความไม่เท่าเทียมในการเข้าถึงวัคซีนโควิด-19 โดยเน้น การเพิ่มกําลังผลิตและกระจายวัคซีนที่ทั่วถึง ซึ่งไทยสามารถเป็นแหล่งผลิตวัคซีนป้องกันโควิด-19 ของภูมิภาค ช่วยสนับสนุนความพยายามของประชาคมโลกได้ พร้อมเสนอให้ประเทศต่าง ๆ เร่งส่งเสริมระบบหลักประกันสุขภาพถ้วนหน้าเพื่อบรรลุเป้าหมายการพัฒนาที่ยั่งยืน รวมทั้งส่งเสริมความร่วมมือระหว่างองค์การอนามัยโลก และสมัชชาสหประชาชาติ ให้เข้าถึงวัคซีนและยารักษาโรคที่เท่าเทียมกับการดําเนินการด้านการพัฒนาและฟื้นตัวทางเศรษฐกิจและสังคม
รวมไทยสร้างชาติ กับสํานักโฆษกสํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ร่างกฎกระทรวงกำหนดรูปแบบร้านขายถังก๊าซหุงต้ม
วันศุกร์ที่ 4 มิถุนายน 2564
ร่างกฎกระทรวงกําหนดรูปแบบร้านขายถังก๊าซหุงต้ม
วันศุกร์ที่ 23 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่างกฎกระทรวงสถานที่เก็บรักษาก๊าซปิโตรเลียมเหลวประเภทร้านจําหน่าย พ.ศ. ... เพื่อจัดระเบียบร้านขายถังก๊าซหุงต้มให้มีความปลอดภัยต่อประชาชนและอาคารใกล้เคียงมากขึ้น โดยมีสาระสําคัญ เช่น ห้ามตั้งร้านในอาคารชุด อาคารสรรพสินค้า อาคารแสดงสินค้า หรือสถานีบริการก๊าซปิโตรเลียมเหลว ร้านที่ตั้งห่างจากอาคารอื่นไม่เกิน 6 เมตร ให้เก็บก๊าซได้ไม่เกิน 2,400 ลิตร ที่ห่างเกิน 6 เมตร เก็บได้ไม่เกิน 12,000 ลิตร โดยร้านที่เก็บก๊าซปริมาณ 500 ลิตรขึ้นไป จะต้องมีระบบป้องกันภัยแบบหัวกระจายน้ําดับเพลิงที่ฉีดได้ครอบคลุมบริเวณที่เก็บถังก๊าซ และไม่ให้มีการถ่ายเทก๊าซลงในถังก๊าซหุงต้ม เป็นต้น ทั้งนี้ ร้านที่ประกอบกิจการอยู่แล้วจะต้องปฏิบัติตามกฎกระทรวงภายใน 1 ปีหลังจากที่มีผลใช้บังคับ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ตั้งรพ.สนาม ทั่วประเทศ รองรับผู้ติดเชื้อโควิด
วันศุกร์ที่ 4 มิถุนายน 2564
ตั้งรพ.สนาม ทั่วประเทศ รองรับผู้ติดเชื้อโควิด
วันอังคารที่ 27 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พล.อ.ประยุทธ์ จันทร์โอชา นายกรัฐมนตรี ติดตามความพร้อมการจัดตั้งโรงพยาบาลสนามทั่วประเทศ เพื่อบริหารจัดการให้สอดคล้องกับสถานการณ์และจํานวนผู้ป่วย พร้อมขอบคุณทุกภาคส่วนที่ได้เร่งดําเนินการเพิ่มจํานวนโรงพยาบาลสนาม เบื้องต้นได้ขยายโรงพยาบาลสนามและจัดหาโรงแรมเพื่อจัดทําเป็นโรงพยาบาลชั่วคราว หรือ Hospitel ทั้งส่วนกลางและส่วนภูมิภาคแล้วกว่า 25,000 เตียง สําหรับเป็นที่รักษาและดูแลผู้ป่วยโรคโควิด-19 ที่มีอาการไม่มาก พร้อมยืนยันว่าจะพัฒนาระบบรองรับผู้ติดเชื้อโควิด-19 ทุกคนให้ได้รับการดูแลรักษาในโรงพยาบาลอย่างรวดเร็วมากขึ้น นอกจากนี้ ยังเร่งจัดหาวัคซีนป้องกันโควิด-19 เพิ่มเติมโดยร่วมมือกับภาคเอกชน เพื่อเป็นวัคซีนทางเลือกสําหรับคนไทยอีกด้วย
รวมไทยสร้างชาติ กับสํานักโฆษกสํานักเลขาธิการนายกรัฐมนตรี